钦定古今图书集成/明伦汇编/闺媛典/第168卷 > 周大器妻徐氏
## 钦定古今图书集成/明伦汇编/闺媛典/第168卷 > 周大器妻徐氏

按《萧山县志》：“徐氏名清源，儒士周大器妻。年十九，归
大器。七年夫亡，氏哭踊不食，几绝者再。其母故饿，其
儿啼于前，乃抱儿曰：‘吾为尔延一息耳’。”既葬夫，并营
己圹，以示不二。蓬垢蔬食，苦鞠遗孤，手写夫像悬于
室。值望日，题其像曰：“此月有时缺，此心终不亏。愿将
今夜月，常与我心随。”忌日哭奠尽哀。凡遇婚嫁庆贺，
即潸潸泪下，宗人咸为感泣。后子长，家业渐隆，亲戚
前为寿，辄恚不见。终身寝不解衣，足不逾阈。年六十
三，临终又自题其像，有司九表其门。